Изследване : Хълцането може да е симптом на заразяване с Ковид - 19 62 - годишен пациент не спрял да хълца в продължение на четири денонощия Редица изследвания показват , че постоянното хълцане може да е сигнал , че човек се е заразил с коронавирус , пише " Дейли Експрес " . Досега хълцането никога не е било в списъка на основните симптоми , но продължителността му може да означава заразяване със SARS - COV - 2 . Изследване , направено от египетски лекари , установило наличието на Ковид - 19 при пациент , който се оплакал единствено от хълцане . 64 - годишният мъж потърсил лекарска помощ след три денонощия . По време на изследванията било установено , че той е заразен с коронавирус и нивото на левкоцитите му е ниско . Аналогичен случай е описан в друга статия , публикувана от американски учени . В този случай става въпрос за 62 - годишен пациент , който не спрял да хълца в продължение на четири денонощия . При него заразата засегнала белите дробове , а нивото на левкоцитите и тромбоцитите било силно понижено . Хълцането е рядко срещан симптом на коронавируса . То се появява най - често при стрес или вследствие на неправилно хранене и обикновено отминава след няколко минути . Британските лекари , обаче , препоръчват да се потърси лекарска помощ , ако хълцането не престане след 48 часа или се появява твърде често .